Cafarnaum (hebreu כְּפַר נָחוּם [Kəfar Nāḥūm], «lugar de Naum»), ye un antigo lugar situato en Galilea, en l'actual Israel, a o canto d'a mar de Galilea, tamién dito laco Tiberiades u Kineret. Ye conoixita por os cristians como "a ciutat de Chesús". Apareixe en o Nuevo Testamento, estando un d'os puestos escullitos por Chesucristo ta transmitir o suyo mensache y realizar belún d'os miraglos. Se troba a bells 2,5 km de Tabga y 15 km d'a ciutat de Tiberies, en a ribera norueste d'o laco.